जर्मन टेनिस खेलाडी एन्जेलिक सर्वाधिक कमाइ गर्ने महिला खेलाडीको सूचीमा दोस्रो नम्बरमा परिन् । यो वर्ष अमेरिकी ओपन जिते पनि विम्बल्डनमा उपविजेतामै चित्त बुझाएकी उनी रोलेक्स, जेनेराली, स्लिम सेक्रेटजस्ता कम्पनीको प्रचारमा विगतदेखि व्यस्त छिन् । यो वर्ष एडिडास र योनेक्सले समेत उनलाई प्रायोजन गर्न थालेपछि उनको कमाइ झन् बढ्यो । १२ दशमलव ६ मिलियन डलर अर्थात् १ अर्ब २८ करोड ५२ लाख रुपैयाँ आम्दानी गरेकी एन्जेलिकले यो वर्ष ५१ करोड रुपैयाँ प्रायोजकबाटै प्राप्त गरेकी हुन् ।
